अन्तिम समयसम्म संविधानको पक्षमा रहेका विजयकुमार गच्छदार दबाब थेग्न नसकेर बाहिरिएको ती नेता बताउँछन्। गच्छदार पछि दाहाललाई दबाब दिएर एमाओवादीलाई प्रक्रियाबाट अलग्याउने योजनाबारेको सूचना सबैले पाएको उनको भनाइ छ। तर, दबाब पक्षले सोचेजस्तो भएन। कांग्रेस महामन्त्री कृष्णप्रसाद सिटौला यसलाई दलहरूले पहिलो संविधानसभाबाट लिएको शिक्षाको परिणाम भन्छन्। “संविधान जारी नहुँदा उत्पन्न हुनसक्ने परिस्थितिको मूल्यांकनले हामी सबैलाई यो बिन्दुसम्म ल्याइपुर्‍यायो”, सिटौला भन्छन्।
